Na začiatku septembra sa za hradbami Spišskej Kapituly uskutočnilo stretnutie Duchovnej rady. Súčasní členovia sa po prvýkrát stretli naživo, tvárou v tvár, a spoločne prebrali, čo ich v najbližšom roku čaká. Nechýbal však aj duchovný program vo forme umelecky poňatej Krížovej cesty od s. Veveričky.
Kto sú súčasní členovia Duchovnej rady a o čo sa prioritne zaujímajú?
zľava:
Ján Mahút – br. Bráško – národný kaplán a spolupráca s kňazmi pri zakladaní nových skautských jednotiek
Mária Mitríková – s. Veverička – duchovno vo vzdelávaní a vzdelávanie o duchovne
Martin Raškovský – br. Veľký Medveď – predseda Duchovnej rady, člen Náčelníctva
Alžbeta Novotná – s. Betka – tajomníčka Duchovnej rady, komunikácia
Lívia Platková – s. Livka – zahraničie, ICCG, ICCS
Roman Blaško – história a korene
Čo nás v oblasti duchovna v skautingu čaká v najbližšom roku?
Pripravujeme rubriku Duchovné Q&A, ktorá bude odpovedať na otázky o duchovne, ktoré nám často vŕtajú v hlave. Ak máš takúto otázku v hlave aj ty, pošli nám ju sem – Formulár na otázky.
Na jar nás čaká duchovná akcia, ktorá sa uskutoční koncom februára. Viac informácií čoskoro.
Chystajú sa aj ďalšie témy Duchovna Live, kde prvou bola téma "Skauting – robiť, či žiť." Záznam si môžete pozrieť na facebooku Skautského inštitútu.
Hľadáme spolupracovníkov Duchovnej rady
Zaujíma Ťa duchovno v skautingu a rád/rada píšeš zamyslenia, vymýšľaš aktivity, plánuješ akcie? Potrebujeme Tvoju pomoc!
S čím nám môžeš pomôcť?
- príprava semináru o duchovne
- príprava duchovnej akcie
- písanie textov, článkov, zamyslení
- tvorba kampaní (advent, pôst, týždeň za mier)
- tvorba aktivít
- príprava Duchovného modulu
- čokoľvek, čo Ti ešte napadne
Ak Ťa niečo zaujalo, ozvi sa nám na email@example.com, do predmetu napíš "Chcem byť spolupracovníkom Duchovnej rady" a napíš nám, s čím by si nám rád/rada pomohol/pomohla.